Държавен вестник, бр. 97, 2017 г., стр. 21

БРОЙ  97	
Д Ъ Р Ж А В Е Н  В Е С Т Н И К 	
СТР.  21  
б) създава се ал. 3: 
„(3) За маловажни нарушения лицата по 
ал. 1 се наказват с глоба в размер от 100 до 
200 лв. или им се налага имуществена санкция 
в размер от 200 до 500 лв.“
10. В § 1 от допълнителните разпоредби:
а) точка 24 се изменя така:
„24. „Реагиране“ са действията, които са 
предприети непосредствено преди, по време на 
или незабавно след бедствието с цел спасяване 
на човешки живот, намаляване на въздействията 
върху здравето, осигуряване на обществената 
безопасност и на основните потребности на 
засегнатите хора.“;
б) създава се т. 27:
„27. „Управление при бедствия“ е процес 
на координиране на усилията на различните 
структури на единната спасителна система и 
тяхната съвместна работа за постигането на 
общата цел – овладяване на възникнало бед-
ствие и защита на живота и здравето на хората, 
имуществото и околната среда.“
11. В Закона за изменение и допълнение на 
Закона за защита при бедствия (ДВ, бр. 51 от 
2016 г.) в преходните и заключителните разпо-
редби се правят следните изменения: 
1. В § 50 думите „до 6 месеца“ се заменят 
с „до две години“.
2. В § 51 думите „до една година“ се заменят 
с „до три години“.
3. В § 54, ал. 2 думите „до 9 месеца“ се 
заменят с „до две години“.
§ 45. В Закона за Националната система за 
спешни повиквания с единен европейски номер 
112 (обн., ДВ, бр. 102 от 2008 г.; изм., бр. 93 от 
2009 г., бр. 88 от 2010 г. и бр. 51 и 60 от 2016 г.) 
се правят следните изменения и допълнения:
1. В чл. 8, ал. 1, т. 1 след думата „повиква-
нията“ се поставя запетая и се добавя „вклю-
чително „eCall“. 
2. В чл. 28, ал. 1 след думата „устройства“ 
се поставя запетая и се добавя „с изключение 
на „eCall“ повикванията“.
3. В § 1 от допълнителните разпоредби се 
създава т. 6:
„6. „eCall“ е спешно повикване от превозно 
средство към номер 112, направено автоматично 
чрез активиране на бордовите сензори на превоз-
ното средство или чрез ръчно набиране, което 
чрез мобилните мрежи пренася стандартизиран 
минимален набор от данни и осъществява 
звукова връзка между пътниците в превозното 
средство и най-подходящия обществен център 
за приемане на спешни повиквания.“
4. В Закона за изменение и допълнение на 
Закона за Националната система за спешни 
повиквания с единен европейски номер 112 
(ДВ, бр. 60 от 2016 г.) в заключителната разпо-
редба на § 3 думите „една година“ се заменят 
с „две години“.
§ 46. В Закона за защита на класифицираната 
информация (обн., ДВ, бр. 45 от 2002 г.; изм., 
бр. 5 и 31 от 2003 г., бр. 52, 55 и 89 от 2004 г., 
бр. 17 и 82 от 2006 г., бр. 46, 57, 95 и 109 от 
2007 г., бр. 36, 66, 69 и 109 от 2008 г., бр. 35, 42, 
82 и 93 от 2009 г., бр. 16 и 88 от 2010 г., бр. 23, 
48 и 80 от 2011 г., бр. 44 и 103 от 2012 г., бр. 52 
и 70 от 2013 г., бр. 49 и 53 от 2014 г., бр. 14, 61 
и 79 от 2015 г., бр. 28 от 2016 г.; Решение № 7 
на Конституционния съд от 2016 г. – бр. 49 от 
2016 г.; изм., бр. 62, 71 и 81 от 2016 г.) в чл. 9 
се създава т. 19:
„19. осъществява приемане, съхранение, 
пренасяне и доставяне на документи и/или ма-
териали на МВР, съдържащи некласифицирана 
информация, които не могат да се пренасят по 
реда на Закона за пощенските услуги.“
§ 47. В Закона за чужденците в Република 
България (обн., ДВ, бр. 153 от 1998 г.; изм., 
бр. 70 от 1999 г., бр. 42 и 112 от 2001 г., бр. 45 
и 54 от 2002 г., бр. 37 и 103 от 2003 г., бр. 37 и 
70 от 2004 г., бр. 11, 63 и 88 от 2005 г., бр. 30 и 
82 от 2006 г., бр. 11, 29, 52, 63 и 109 от 2007 г., 
бр. 13, 26, 28 и 69 от 2008 г., бр. 12, 32, 36, 74, 
82, 93 и 103 от 2009 г., бр. 73 от 2010 г., бр. 9 
и 43 от 2011 г., бр. 21 и 44 от 2012 г., бр. 16, 
23, 52, 68, 70 и 108 от 2013 г., бр. 53 от 2014 г., 
бр. 14, 79 и 80 от 2015 г. и бр. 15, 33, 97, 101 и 
103 от 2016 г.) се правят следните изменения 
и допълнения:
1. В чл. 2, ал. 3 в текста преди т. 1 думите 
„по смисъла на този закон са“ се заменят със 
„са лицата, които живеят с него в едно дома-
кинство и са“. 
2. В глава първа се създава чл. 7а:
„Чл. 7а. Непридружените малолетни и не-
пълнолетни лица се представляват в производ-
ствата по този закон от дирекция „Социално 
подпомагане“ по местопребиваването им.“
3. Създава се нов чл. 14а:
„Чл. 14а. (1) Виза за краткосрочно пребива­
ване може да бъде издадена и на чужденец, 
който желае да извършва сезонна работа при 
условията на чл. 24л.
(2) В случаите по ал. 1 на визовия стикер се 
отбелязва, че е издаден за целите на сезонна 
работа.“
4. В чл. 23, ал. 1, т. 2 накрая се поставя 
запетая и се добавя „освен в случаите, пред-
видени в този закон“.
5. В чл. 24:
а) в ал. 4 след думите „за постоянно пребива­
ване“ се поставя запетая и се добавя „както и 
член на семейство на български гражданин, 
който е упражнил правото си на свободно дви-
жение и притежава валиден документ за пре-
биваване като член на семейство на гражданин 
на Съюза, издаден от друга държава – членка 
на Европейския съюз“;
б) създават се ал. 9 – 12:
„(9) При смърт на българския гражданин 
правото на продължително пребиваване на 
членовете на семейството му, разрешено по реда 
на чл. 24м, не се засяга, ако са пребивавали 
в Република България най-малко една година 
преди смъртта му в качеството си на членове 
на семейството.